هامیمیز گوونده اولمادان هئچ بیریمیز گوونده دئییلیک
ایبراهیم قالین- دیلی صاباح 20.08.2016
تورکیه نئجه کی هامیمیزا قارشی قلوبال بیر تهدید اولان داعش ترورونا قارشی موباریزه‌نی دستکلییرسه، یولداشلاری و موتتفیقلرین‌دن ده پ.ک.ک و فتو'یا قارشی وئردیی اؤز موباریزه‌سینی دستکله‌مه‌لرینی گؤزله‌مه‌سی تورکیه اوچون قانونیدیر.
قان‌لی 15 ژوئیه کودتا تشببوسو ایله تعجبله نن تورکیه، ایندی پ.ک.ک، داعش و گولنچی ترور تشکیلاتی (فتو)نون میدانا گتیردیگی اوچ امنیت تهدیدی ایله قارشی-قارشییا. تورکیه‌نین امنیتی اؤز امنیت منسوبلاری اوچون کیلید اهمیت‌ده اولدوغون‌دان، تورکیه‌نین یولداشلاری و موتتفیقلرینین تورکیه‌نین یانین‌دا اولمالاری اؤز منفعتلرینه دیر. هیپرمودرنیته و قلوباللاشمانین اؤیرتددیگی کیلید درس بودور: هامیمیز گووندا و امین اولانا قدر هئچ بیریمیز گوونده و امین دئییلدیر.
تورکیه پ.ک.ک-یا قارشی اون ایللردیر موباریزه ائدیر. کئچمیشین سهو یؤنلندیریلمیش سیاستی پ.ک.ک تروریزمینین یوکسلمه‌سینه قاتقی ائتدی و گئجیکمیش کورد میللیتچیلیگینی اورتایا چیخاران زمینی حاضیرلادی.
تورکیه پرزیدنتی رجب طیب اردوغان، باش ناظیر اولدوغو دؤورده سیلاح‌لی موباریزه‌یه بیر سون وئرمک اوچون بیر دیزی جسور آددیم آتدی و بؤیوک سیاسی ریسکلر آلدی. کورد اهالینین چوخ اولدوغو بؤلگه‌لرده اجتماعی سرمایه‌لرینی آرتیردی، کورد کیملیگینی تانیدی، کورتجه قاداغانینی قالدیردی و ان اهمیت‌لی‌سی کوردلره، عینیله تورک وطنداشلاری کیمی، بیر برابرلیک و گوون دویغوسو وئردی.
حل مدتی اولاراق بیلینه‌ن شئیین آنا مقصدی پ.ک.ک-نین سیلاحسیزلانماسییدی. آنجاق، پ.ک.ک ترک سیلاح یئرینه و حبس‌دکی لیدرلری عبدالله اؤجالان‌دان گلن چاغیریشلارا باخمایاراق، تروریست فعالیتلرینی آرتیردی، یئنی ایشچیلر آلدی و شدت هوجوملارینی شهرلره داشیدی.
کورد طرفداری خالقلارین دموکراتیک پارتیسی (ه.د.پ) حل پروسه‌سینه کؤمک ائتمه سؤزو وئره‌رک مجلیسه گیردی. بونون یئرینه پ.ک.ک-نین ایسپیکری حالینا گلدی و پ.ک.ک-نین ان پیس ترور هوجوملارینی داهی قیناماغا جسارت ائده بیلمه‌دی. ه.د.پ، پ.ک.ک-نین سیلاح‌سیزلانماسی اوچون هئچ بیر جیدی تشببوسو آلمادی. بونون یئرینه پ.ک.ک-یا یؤنلیک تنقیدلری یومشالدماق و اردوغانی تنقید ائتمک، پیسله‌مک یوللارینی آختاریشینی سئچدی.
پرزیدنت اردوغان بیر چوخ اورتامدا حل پروسه‌سینین دوندورولدوغونو و ایر‌لیله‌مه‌نین تک یولونون پ.ک.ک-نین سیلاحلاری بوراخماسی اولدوغونو اعلان ائتدی. بو گون آیدین او کی، پ.ک.ک-نین اساس ناراحات‌لیغی کورد مسئله‌سینی حل ائتمک دئییل، بیر ترور تشکیلاتی اولاراق وارلیغینی مشروعلاشدیرماقدیر. هئچ بیر دموکراسی، بیر پروبلمه باریشجیل بیر حلّ یولو آرختاریرکن، تروریست بیر قروپون وار اولماسینا ایجازه وئرمز. پ.ک.ک و سیاسی نماینده‌لرینین کورد سورونو اولاراق تقدیم ائتدیگی شئیین کوردلرین گئرچک مسله لریله هئچ بیر علاقه‌سی یوخدور. عکسینه، اؤز آژان‌دالارینی تورکیه‌نین کورد وطنداشلارینین آژانداسیمیش کیمی تقدیم ائدیرلر.
بو، ساده بیر شکیل‌ده سؤیله‌مک لازیم اولسا گئرچک دئییل. بیزیم، آیری-سئچکی‌لیک گودمه‌دن هم تورکلری هم ده کوردلری اؤلدوره‌ن بیر پ.ک.ک پروبلمیمیز وار. پ.ک.ک، یالنیز کئچه‌ن هفته ایچین‌ده، دیاربکیر، وان، ائلازیغ و بیتلیس'ده بومبا یوک‌لو واسطه‌لرله و یول کنارینا دؤشدیگی تله‌لرله ائتدیگی هوجوملاردا اونلارلا امنیت قوه‌سی عضوونو و وطنداشی اؤلدوردو.
تورکیه‌نی، پ.ک.ک سانکی مهریبان و مرحمت پایلایان بیر سیویل اؤرگوتویموش کیمی رفتار ائتمه‌یه چاغیرماق یئرینه، اوروپا و آمریکا، پ.ک.ک-نین نه اولدوغونو گؤرمک اوچون، پ.ک.ک-نین ترورچو هوجوملارینی 'آما'لار یا دا' اگر'لر اولمادان قیناماق و تشکیلاتین اوروپا شهرلرین‌دکی فینانسال عملیاتلارینی و تبلیغات فعالیتلرینی دایان‌دیرماق مجبوریتینده.
سوریهده داعش'ه قارشی موباریزه آدینا، پ.ک.ک-نین سوریه ایشتیراکی دموکراتیک بیرلیک پارتیسی (پ.ی.د) و اونون میلیتان قولو خالقلارین ساوونما‌سی بیرلیگینی (ی.پ.گ) دستکله‌مک چوخ بؤیوک بیر سهو و ایستراتژی اولاراق سهو ائدیلمیش بیر حسابلامایدی. پ.ک.ک، سوریه ایچ ساواشینی چوخ ساده بیر شکیل‌ده اؤز تروریست فعالیتلرینی داوام ائتدیرمک اوچون پرده‌له‌مه اولاراق ایستیفاده ائدیر.
سوریه ساواشی اوزاندیقجا، بشار اسد رژیمی شام، حلب و اؤلکه‌نین گری قالانین‌دا قادین و اوشاق داخیل اولماقلا وطنداشلارا هوجوم داوام ائدیر. ائدیله‌ن یئنی ظلملرین رسیملری هر گون اورتایا چیخیر و دونیانین سس‌سیزلیگی اوتانجین یئنی اؤلچولرینه چاتیر. سوریه ساواشینین ایکی جاناواری، اسد رژیمی و داعش، بیر-بیرلرینی بسلییرلر. سوریهدکی ساواشی سونا چات‌دیرماق داعش تهدیدینی هامیسییلا یوخ ائد‌جک بیر حل یوخدور و اسد چؤله چیخمادان دا بو ساواش بیتمه‌یه‌جک. سوریه ایله 711 کیلومترلیک بیر مرزی پایلاشان تورکیه داها بؤیوک بیر یوکو داشیییر. بورادا طبیعی کی ان بؤیوک آغرینی چکه‌ن سوریه خالقیدیر.
تورکیه، داعش'ه قارشی موباریزه‌ده دیگر بیر چوخ اؤلکه‌دن داها چوخونو ائتدی. داعش-علئیهداری کوالیسیونون بیر حیسه‌سی اولمانین و هاوا لیمانلارینی کوالیسیون جتلرینه آچمانین یانین‌دا، تورکیه ۵۰ مین‌دن چوخ داعش عضوونون و / و یا داعش'له علاقه‌سی اولدوغون‌دان شوپهه‌لنه‌ن آدامی حبس، دپورت ائتدی یا دا اؤلکه‌یه گیرمه‌سینه ایجازه وئرمه‌دی. سوریه دن گلن قاچقین آخینی اثناسین‌دا مرز گوونلیگینی آرتیردی، همچینین مرز بویون‌داکی شهرلری داعش راکتلرینین هدفی حالینا گلدی. داعش آیریجا آنکارا و ایستانبول‌دا هوجوملار تشکیل ائد‌رک یوزلرله گوناهسیز اینسانی اؤلدوردو.
عینیله پ.ک.ک ایله موباریزه‌سین‌ده اولدوغو کیمی، تورکیه چوخ آز کؤمک ائتدی. بعضی اوروپا اؤلکه‌لری اؤز امنیتلرینی محکملش‌دیرمک و کشفیات پایلاشیمی ائتمک یئرینه، تورکیه‌نی، اوروپا لیمانین‌دان قالخاراق گلن داعش ترورچولارینا یا دا شوپهه لیلرینی یاخالاماماقلا تنقید ائتدی. اگر منشعیی اؤلکه‌لر اوّلا اؤز اوستلرینه دوشه‌ن وظیفه‌لری لاییقینجه یئرینه گتیرمزلرسه، تورکیه نئجه اولور دا اوروپا اصیل‌لی ترورچولار حاقین‌دا معلومات صاحبی اولا بیلر؟ بیر نئچه داعش تروریستی تورکیه‌دن دپورت ائدیلدیک‌دن سونرا فرانسا و بلژیکده هوجوملارینی تشکیل ائتمیشلر.
داعش، ایچین‌ده فعالیت گؤستردیگی داها گئنیش کونتکسدن‌ده چئوره لنمدن مغلوبیته اوغرادیلاماز. سوریه دکی ایچ ساواشی و افغانیستان، عراق، لیبی و دیگر یئرلرد‌کی باشاری‌سیز و ضعیف حکومتلر داعش'ه یئنی ایشچیلر الده ائتمه‌سی و تبلیغات ائتمه‌سی اوچون لازیم اولان گئنیش زمینی تامین ائدیر. بوتون بو آرتان میدان اوخومالارا باخمایاراق، تورکیه داعش تروریزمینه قارشی سیاسی، ایدئولوژی و نیظامی موباریزه‌سینه داوام ائد‌جک.
سون اولاراق، تورکیه، 15 ژوئیه‌ده ان وحشی شکیل‌ده سرگی‌لنه‌ن حالییلا فتو ترریزمیله قارشی-قارشییا قالدی. گولنچیلرین تورکیه‌ده‌کی گوج توتوملاری بؤیوک اؤلچوده پارچالارا آیریل‌دی آنجاق داها ائدیله‌جک چوخ ایش وار. اؤلکه ایچین‌ده اؤز باتیشلارینی گؤره‌ن گولنچیلر ایندی قایناقلارینی خاریج‌ده تورکیه علئیهداری، قارالاما کامپانیاسی حیاتا کئچیرمک اوچون ایستیفاده ائدیرلر.
تورکیه‌نین اوروپا، آمریکا، اورتا شرق، آفریقا، آسیا و دونیانین گئری قالانینداکی یولداشلاری و موتتفیقلری بو کامپانیالارا قارشی حاضیرلیقدا اولماق و گولنچی تشکیلاتین قاران‌لیق طرفینه دقت ائتمک مجبوریتینددیرلر.
تورکیه، نئجه کی هامیمیزا قارشی قلوبال بیر تهدید اولان داعش ترورونا قارشی موباریزه‌نی دستکلییرسه، یولداشلاری و موتتفیقلرین‌دن ده پ.ک.ک و فتو'یا قارشی وئردیگی اؤز موباریزه‌سینی دستکله‌مه‌لرینی گؤزله‌مه‌سی تورکیه اوچون مشروعدور.
تروریزمه قارشی موباریزه، تروریزمین هر جور شکلینه قارشی دقیق و توتارلی بیر موضع آلینمادان باشاریلی اولا بیلمز. منیم تروریستیمه قارشی سنین تروریستین ایفاده‌سی یالنیز تروریستلرین چؤره گینه یاغ سورر.
امنیت هامیمیز اوچون کیلید اهمیت‌ده و یالنیز هامیمیز اوچون موجود اولدوغو زامان ایشلر حالا گلیر.
